হাবাসপুরি শাড়ি
হাবাসপুরি হল ভারতের ওড়িশা রাজ্যের ঐতিহ্যবাহী সুতিভিত্তিক হস্তচালিত তাঁতে বোনা বস্ত্র। হাবাসপুরি শাড়ি হল এই বয়ন শিল্পের একটি প্রধান পণ্য। মূলত ওড়িশার কালাহাণ্ডি জেলার চিচেগুড়া অঞ্চলের খোণ্ড আদিবাসী তাঁতিরা প্রথম হাবাসপুরি শাড়ি বোনা শুরু করেছিল। বয়ন, নকশা এবং উৎপাদনের ক্ষেত্রে স্বতন্ত্রতার জন্য, এটি ওডিশার ১৪ টি ভৌগোলিক নির্দেশকের মধ্যে একটি হিসাবে চিহ্নিত হয়েছে। এই শাড়িগুলিতে এই অঞ্চলের ঐতিহ্যবাহী নিদর্শন, যেমন কুম্ভ (মন্দির), মাছ, ফুল ইত্যাদির মোটিফ রয়েছে।